*Приложение 5*

**Информация за текущото състояние на МБАЛ „Проф. д-р Параскев Стоянов“ АД, гр. Ловеч**

**МБАЛ „Проф. д-р Параскев Стоянов“ АД, гр. Ловеч** с ЕИК 110503990 е лечебно заведение, акционерно дружество със смесено държавно и общинско участие, в което капиталът е разпределен между държавата и общините от региона и като такова се управлява и представлява от ръководните си органи. Целта на „МБАЛ „Проф. д-р Параскев Стоянов“ АД е да осигурява свободен избор на достъпна, безотказна, адекватна, достатъчна по обем и количество съвременна медицинска помощ и високо качество на болнична помощ. Към лечебното заведение е учредено и функционира дъщерно дружество "Медицински център – Ловеч" ЕООД, което предлага на пациентите специализирана извънболнична помощ.

Мисията на МБАЛ „Проф. д-р Параскев Стоянов“ АД, гр. Ловеч е да отговаря на здравните потребности и очакванията на населението в област Ловеч да осигурява свободен избор, достъпна, безотказна, адекватна, достатъчна по обем и количество своевременна медицинска помощ и високо качество на предлаганите медицински услуги. Основната цел на болницата е дефинирана като подобряване на качеството, обема и видовете медицински дейности за оптимално опазване, укрепване и възстановяване здравето на населението на област Ловеч.

Стойността на активите към края на трето тримесечие на 2023 г. е 5 331 хил. лв. Общо задълженията на дружеството към 30.09.2023 г. са 9 658 хил. лв., като просрочени задължения са в размер на 6 590 хил. лв. Към 30.09.2023г. размерът на собствения капитал на дружеството е -6 790 хил. лв., при записан капитал от 3 898 хил. лв. Общо приходите към 30.09.2023г. са 6 896 хил. лв. Общо разходите за периода са 7 322 хил. лв., като от тях 14,53% са разходи за материали, 76,16% са разходи за персонал и 9,3% са разходи за външни услуги, амортизации и други. Текущият финансов резултат на дружеството към 30.09.2023 г. е загуба в размер на -426 хил. лв. Персоналът на болницата е 303 души, от които 66 лекари, 116 специалисти по здравни грижи и 64 санитари. През третото тримесечие на 2023 г. броят на преминалите болни е 4 745. Към 30.09.2023 г. заетостта на легловата база е 45%.

Информация за финансовите отчети на дружеството, анализи и доклади за дейността може да бъде намерена в Търговския регистър и РЮЛНЦ към Агенция по вписванията и на електронно-информационна система за публичните предприятия - <https://reports.appk.government.bg/public>, поддържана от АППК.

В изпълнение на Наредба № 5 от 17.06.2019 г. Министерството на здравеопазването започна да събира и публикува на електронната си страница, информация по ключови показатели, характеризиращи финансовото състояние и дейността на държавни и общински лечебни заведения за болнична помощ, част от които отговарят на търсенето на заявителя болниците. Данни за общо и просрочените задължения, брой преминали болни, използваемост на леглата, брой леглодни и др. показатели се публикуват за всяко тримесечие и са достъпни на адрес: <https://www.mh.government.bg/bg/politiki/standart-za-finansovo-upravlenie-na-drzhavnite-lechebni-zavedeni/>